### 13.    Beslutning om at udarbejde lokalplan af mindre betydning - ny dagligvarebutik, Sct-. [adresse] 43, Kalundborg

**Åbent**

Sagsnr.: 326-2020-10066       J.nr.: 01.02.05           Dokumentnr.:
326-2020-131655

**Sagstype**

Beslutning.

**Resume og sagens baggrund**

BoCon Project A/S har på vegne af Aldi Danmark ansøgt
kommunen om mulighed for at gennemføre et projekt på ejendommen [adresse].
Jørgensbjerg 39-43, Kalundborg. BoCon ønsker at rive de eksisterende bygninger
ned og bygge en ny dagligvarebutik på nr. 43 (tidl. Fakta). Projektet kræver en
ændring af den gældende lokalplan. Sagen lægger op til, at udvalget beslutter,
om planprocessen skal igangsættes.

**Indstillinger**

Chefen for Plan, Byg og Miljø indstiller, at

1.    processen med at
ændre lokalplan 1.2-2 sættes i gang for at tilpasse bestemmelserne om områdets
anvendelse, bygningernes ydre fremtræden og udearealernes udformning

2.    projektet
tilpasses i samarbejde med ansøger

**Behandling**

Teknik- og Miljøudvalget.

**Sagsfremstilling**

*Om projektet*

Dagligvarebutikken Aldi, [adresse]. [adresse] 46, ønsker at
flytte fra lokaliteten og opføre en ny og tidssvarende butik på ca. 1200 m2
på [adresse]. [adresse] 43. Som en del af projektet rives bygningerne, der
tidligere har huset Birger Schou, ned og parkeringsarealet udvides. Se bilag 1,
situationsplan for det ansøgte projekt. Selve butikken tager afsæt i Aldis
butikskoncept, se tegning af princip for facader samt butikskoncept, bilag 2 og
3.

*Området og projektets karakter*

Ejendommen ligger i udkanten af centerområdet og lige ud til
rundkørslen ved [adresse] og er derfor meget synlig. De efterfølgende huse
langs [adresse]. Marius Hansen er omfattet af en bevarende lokalplan. Huset på
hjørnet, altså det hus der støder op til ejendommen, er et karakteristisk hus
og meget synligt i gadebilledet. På det modsatte hjørne, på den anden side af
[adresse], ligger der en etageejendom.

Det er administrationens vurdering, at det nye byggeri kan
bidrage til at skabe liv i området og kan danne en fornuftig overgang mellem
[adresse] og [adresse]. Marius Hansen. BoCon ønsker at lægge butikken på hjørnet af
[adresse] og [adresse], altså mod øst. Parkeringspladserne lægges mod vest.
Ejendommen har en lang [adresse] mod rundkørslen og vil derfor opleves som et
stykke med hus og et stykke med plads.

Det er vigtigt for dagligvareforretningerne, at kunderne kan
se, at der er gode parkeringsmuligheder. Det må derfor forventes, at
parkeringspladsen vil være meget synlig i gadebilledet. Det er derfor
administrationens vurdering, at det er vigtigt at formgive selve
parkeringspladsen og kanten ud mod vejen, sådan at den på den ene side er
synlig og på den anden side tager sig godt ud og er visuelt klart afgrænset.

Selve huset er udformet på grundlag af Aldis designkoncept.
Det er en regulær bygning med fladt tag og stort set lukket, bortset fra
indgangspartiet, hvor der udover døre er en åben glasfacade. Den åbne facade
vender ud mod vejen og det giver et bidrag til oplevelsen af liv, men det giver
også en lidt udefineret kant mod vejen. Det vil derfor også her være vigtigt,
at netop overgangen til vej og fortov bearbejdes, sådan at arealet mellem butik
og vej har en høj kvalitet og gaderummet stadig er tydeligt defineret.

Huset opføres i en mørk teglsten med tydelige søjler i facaden.
Taget er fladt med en forholdsvis høj stern, der nemt kan virke dominerende.
Det skal dog bemærkes, at det medsendte tegningsmateriale ikke nødvendigvis
yder huset fuld retfærdighed.

Samlet set er det administrationens vurdering, at det kan
lade sig gøre at tilpasse huset, parkeringspladsen og de øvrige udearealer på
en god måde. Derfor anbefaler administrationen, at projektet tilpasses i
samarbejde med ansøger.

*Gældende lokalplan*

Området ved [adresse]. [adresse] 39-43 er omfattet af Lokalplan
nr. 1.2-2 for et butiksområde ved [adresse]. [adresse] (1984). Lokalplanens formål
er

·
at fastlægge områdets anvendelse til handels- og serviceformål,
herunder 1 dagligvarebutik,

·
at fastlægge vejadgang til butiksområdet og

·
at fastlægge retningslinjer for bebyggelsens omfang og placering
og for parkeringsforhold.

Af anvendelsesbestemmelserne fremgår, at der højst må
etableres én dagligvarebutik og at butikken ikke må være større end 850 m2.

Administrationen vurderer, at der ikke er hjemmel til at
dispensere fra lokalplanen til projektet. Det skyldes, at butiksstørrelsen
indgår som et princip i lokalplanen. Administrationen vurderer samtidig, at det
er muligt at anvende planlovens regler om ”Fleksibel planlægning – lokalplaner
af mindre betydning”. I praksis betyder det, at processen kan forenkles og
forkortes.

*Planlovens regler om ”lokalplaner af mindre betydning”*

Med den reviderede planlov fra 2017 blev der indført et
forenklet lokalplaninstrument, som giver kommunen adgang til at fravige den
generelle minimumsfrist for høring af lokalplanforslag, når der er tale om *lokalplaner
af* *mindre betydning.*

Ved lokalplaner af mindre betydning forstås bl.a.
lokalplaner, som ikke medfører væsentlige ændringer i omgivelserne. Kommunen
kan ændre eller supplere en eller et par bestemmelser i en eksisterende
lokalplan. Fx supplere anvendelsesbestemmelserne eller foretage mindre
ændringer i bestemmelser om bebyggelsens udformning eller omfang.

For lokalplanprocessen betyder det følgende:

·
Lokalplanens redegørelse vil være mindre omfattende

·
Det er kun de udarbejdede ændringer, der sendes i høring og
efterfølgende vedtages af Kommunalbestyrelsen.

·
Kommunen har mulighed for at tilpassehøringsperioden, dvs. at
høringsfristen kan forkortes fra 8 uger til mindst 2 uger.

Processen for vedtagelsen følger i øvrigt de almindelige
regler for vedtagelse af lokalplaner.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Situaitonsplan, ansøgt projekt | 326-2020-138533 |
| Bilag 2 - facadetegninger | 326-2020-138509 |
| Bilag 3 - butikskoncept Aldi | 326-2020-143244 |